Olaf Scholz

Olaf Scholz (Duits: [ˈoːlaf ˈʃɔlts], ; gebore op 14 Junie 1958) is 'n Duitse politikus wat van 8 Desember 2021 tot 6 Mei 2025 as bondskanselier van Duitsland gedien het. Voorheen was hy federale minister van finansies en adjunkkanselier onder kanselier Angela Merkel. Hy het van 7 Maart 2011 tot 13 Maart 2018 as eerste burgemeester van Hamburg en waarnemende leier van die Sosiaal-Demokratiese Party (SPD) van 13 Februarie tot 22 April 2018 gedien.

Scholz, 'n lid van die Bundestag van 1998 tot 2001 en weer van 2002 tot 2011, was Minister van Binnelandse Sake van Hamburg onder die eerste burgemeester Ortwin Runde van Mei tot Oktober 2001 en hoofsekretaris van sy party onder voorsitter en kanselier Gerhard Schröder van 2002 tot 2004. Hy was 'n federale minister van Arbeid en Maatskaplike Sake in die eerste groot koalisie van Merkel van 2007 tot 2009 en leier van die SPD in Hamburg van 2000 tot 2004 en weer van 2009 tot 2018.

Hy het die meeste stemme gekry in die eerste ronde van die SPD-leierverkiesing in 2019.

 Eksterne skakels 

Kategorie:Duitse burgemeesters
Kategorie:Duitse ministers
Kategorie:Eerste Ministers van die Bondsrepubliek Duitsland
Kategorie:Ministers van Arbeid
Kategorie:Ministers van Finansies
Kategorie:Ministers van Sosiale Sake
Kategorie:Hamburg
Kategorie:Geboortes in 1958
Kategorie:Lewende mense